CELEX: 32008R0163
Language: et
Date: 2008-02-22 00:00:00
Title: Komisjoni määrus (EÜ) nr 163/2008, 22. veebruar 2008 , lantaankarbonaatoktahüdraadi preparaadi (Lantharenol) lubamise kohta söödalisandina (EMPs kohaldatav tekst)

23.2.2008   
            
            
               ET
            
            
               Euroopa Liidu Teataja
            
            
               L 50/3
            
         
      KOMISJONI MÄÄRUS (EÜ) nr 163/2008,
   22. veebruar 2008,
   lantaankarbonaatoktahüdraadi preparaadi (Lantharenol) lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus kõnealuse määruse lisas kirjeldatud preparaadi lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb lantaankarbonaatoktahüdraadi preparaadi (Lantharenol) lubamist kasside söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 18. septembri 2007. aasta arvamuses järeldusele, et lantaankarbonaatoktahüdraadi preparaat (Lantharenol) ei ole kahjulik loomade tervisele ega keskkonnale ning juhuslik kokkupuude preparaadiga ei põhjusta probleeme inimese tervisele. (2) Amet leidis ka, et preparaat ei tekita ka muid, määruse (EÜ) nr 1831/2003 artikli 5 lõike 2 kohaseid ohte, mis välistaksid preparaadi lubamise. On tõestatud, et Lantharenoli kasutamisel väheneb fosfori eritumine uriini kaudu. Toiduohutusameti arvamuses ei soovitata asjakohaseid meetmeid kasutajate ohutuseks. Toiduohutusamet leiab, et pikemaajalise kasutamise kahjuliku mõju väljaselgitamiseks kasside puhul on vaja erinõudeid turustusjärgse järelevalve kohta. Nimetatud arvamusega kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (6)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. veebruar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  Opinion of the Scientific Panel on Additives and Products or Substances used in Animal Feed (FEEDAP) on safety and efficacy of Lantharenol (Lanthanum carbonate octahydrate) as a feed additive for cats according to Regulation (EC) No 1831/2003, summary. Vastu võetud 18. septembri 2007. The EFSA Journal (2007), 542, 1-15.
   
      LISA
      
                  Lisandi identifitseerimisnumber
               
               
                  Loa omanik
               
               
                  Lisand
                  (kauba nimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  Zootehniliste lisandite kategooria. Funktsionaalrühm: muud zootehnilised lisandid (vähendavad fosfori eritumist uriini kaudu).
               
            
                  4d1
               
               
                  Bayer
                  HealthCare AG
               
               
                  Lantaankarbonaatoktahüdraat
                  (Lantharenol)
               
               
                  
                               
                           
                           
                              Söödalisandi koostis:
                              Lantaankarbonaatoktahüdraadi preparaat
                              Toimeainena vähemalt 85 % lantaankarbonaatoktahüdraati
                           
                        
                               
                           
                           
                              Toimeaine iseloomustus:
                              Lantaankarbonaatoktahüdraat (Lantharenol)
                              La2 (CO3)3 · 8H2O
                              CASi number 6487-39-4
                           
                        
                               
                           
                           
                              Analüüsimeetod: (1)
                              
                              induktiivselt sidestatud plasma aatomiemissioonspektromeetria (ICP-OES)
                           
                        
               
                  Kassid
               
               
                  —
               
               
                  1 500
               
               
                  7 500
               
               
                  Nõutav on turustusjärgse järelevalve kava kroonilise kahjuliku mõju väljaselgitamiseks.
                  Lisandi kasutamisjuhises peab olema märgitud:
                  
                              —
                           
                           
                              täiskasvanud kassidele;
                           
                        
                              —
                           
                           
                              soovitatud kogus märgsöödale lisamisel on 20–25 % kuivaine puhul: 340–2 100 mg/kg;
                           
                        
                              —
                           
                           
                              vältida samaaegset kõrge fosforisisaldusega söötade tarvitamist.
                           
                        
               
                  6. märts 2018
               
            
         (1)  Analüüsimeetodite üksikasjad on kättesaadavad ühenduse tugilabori veebilehel: www.irmm.jrc.be/crl-feed-additives